CELEX: 32008D0676
Language: ro
Date: 2008-07-24 00:00:00
Title: 2008/676/CE: Decizia Comisiei din 24 iulie 2008 privind autorizarea unei metode de clasificare a carcaselor de porc în Bulgaria [notificată cu numărul C(2008) 3740]

19.8.2008   
            
            
               RO
            
            
               Jurnalul Oficial al Uniunii Europene
            
            
               L 221/28
            
         
      DECIZIA COMISIEI
   
   din 24 iulie 2008
   privind autorizarea unei metode de clasificare a carcaselor de porc în Bulgaria
   [notificată cu numărul C(2008) 3740]
   (Numai textul în limba bulgară este autentic)
   (2008/676/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CEE) nr. 3220/84 al Consiliului din 13 noiembrie 1984 de stabilire a grilei comunitare de clasificare a carcaselor de porc (1), în special articolul 5 alineatul (2),
   întrucât:
   
               (1)
            
            
               În conformitate cu articolul 2 alineatul (3) din Regulamentul (CEE) nr. 3220/84, clasificarea carcaselor de porc se realizează prin estimarea conținutului de carne macră cu ajutorul unor metode de evaluare statistic confirmate, bazate pe măsurarea fizică a uneia sau a mai multor părți anatomice ale carcasei de porc. Autorizarea metodelor de clasificare este condiționată de încadrarea într-o toleranță maximă de eroare statistică de estimare. Această toleranță este definită la articolul 3 alineatul (2) din Regulamentul (CEE) nr. 2967/85 al Comisiei din 24 octombrie 1985 privind stabilirea modalităților de aplicare a grilei comunitare de clasificare a carcaselor de porc (2).
            
         
               (2)
            
            
               Bulgaria a solicitat Comisiei să autorizeze o metodă de clasificare a carcaselor de porc și a prezentat rezultatele probelor de tranșare în cea de-a doua parte a protocolului prevăzut la articolul 3 alineatul (3) din Regulamentul (CEE) nr. 2967/85.
            
         
               (3)
            
            
               Din examinarea cererii respective reiese că sunt îndeplinite condițiile de autorizare a acestei metode de clasificare.
            
         
               (4)
            
            
               Nu se autorizează nicio modificare a aparatului sau a metodei de clasificare decât printr-o nouă decizie a Comisiei adoptată pe baza experienței acumulate. Prezenta autorizare poate fi retrasă pentru acest motiv.
            
         
               (5)
            
            
               Măsurile prevăzute de prezenta decizie sunt conforme cu avizul Comitetului de gestionare a cărnii de porc,
            
         ADOPTĂ PREZENTA DECIZIE:
   Articolul 1
   În conformitate cu Regulamentul (CEE) nr. 3220/84, în Bulgaria este autorizată următoarea metodă de clasificare a carcaselor de porc:
   
               —
            
            
               aparatul Ultra FOM 200, ale cărui caracteristici sunt prezentate în anexă, și metodele de estimare aferente.
            
         Articolul 2
   Nu se autorizează nicio modificare adusă aparatului sau metodei de estimare.
   Articolul 3
   Prezenta decizie se adresează Republicii Bulgaria.
   
      Adoptată la Bruxelles, 24 iulie 2008.
      
         
            Pentru Comisie
         
         Mariann FISCHER BOEL
         
         
            Membru al Comisiei
         
      
   
   
      (1)  JO L 301, 20.11.1984, p. 1. Regulament modificat ultima dată prin Regulamentul (CE) nr. 3513/93 (JO L 320, 22.12.1993, p. 5).
   
      (2)  JO L 285, 25.10.1985, p. 39. Regulament modificat ultima dată prin Regulamentul (CE) nr. 1197/2006 (JO L 217, 8.8.2006, p. 6).
   
      ANEXĂ
      Metode de clasificare a carcaselor de porc în Bulgaria
      ULTRA FOM 200
      
                  1.
               
               
                  Clasificarea carcaselor de porc se realizează cu ajutorul unui aparat denumit Ultra FOM 200.
               
            
                  2.
               
               
                  Aparatul este dotat cu o sondă ultrasonică de 4 MHz (Krautkrämer MB 4 SE). Semnalul ultrasonic este digitalizat, stocat și prelucrat de un microprocesor (de tipul Intel 80 C 32). Rezultatele măsurătorii se convertesc în conținut estimat de carne macră cu ajutorul aparatului Ultra-FOM.
               
            
                  3.
               
               
                  Conținutul de carne macră al carcasei se calculează după următoarea formulă:
                  
                      = 67,130 – 0,3284 × X1 – 0,3725 × X2 + 0,01515 × X3
                  unde:
                  
                              
                                 
                           
                           
                              =
                           
                           
                              conținutul de carne macră estimat (în procente);
                           
                        
                              X1
                           
                           
                              =
                           
                           
                              grosimea stratului de grăsime dorsală și a pielii, măsurată la o distanță de 7 cm față de linia mediană a carcasei, între vertebrele lombare a treia și a patra, numărate de la ultima vertebră lombară (în milimetri);
                           
                        
                              X2
                           
                           
                              =
                           
                           
                              grosimea stratului de grăsime dorsală și a pielii, măsurată la o distanță de 7 cm față de linia mediană a carcasei, între coastele a treia și a patra, numărate de la ultima coastă (în milimetri);
                           
                        
                              X3
                           
                           
                              =
                           
                           
                              grosimea mușchiului, măsurată în același punct și în același moment cu grosimea grăsimii dorsale (în milimetri).
                           
                        Formula de mai sus este valabilă pentru carcasele cu o greutate cuprinsă între 60 și 120 de kilograme.